گلگامێش لە کوێیە؟

گلگامێش لە کوێیە؟ () فیلمێکی تاوانی نوار، دراما و هەستبزوێنی کوردییە لە ساڵی ٢٠٢٤ لە سینەماکانی هەرێمی کوردستان نمایشکراوە. فیلمەکە لە دەرهێنانی کارزان کاردۆزی و نواندنی سەرەکی بەرزان یونس، گۆران دڵشاد و ڕاگەش کیژانە. چیرۆکی فیلمەکە سەرچاوەی گرتووە لە داستانی گلگامێش و کە بە ناوەڕۆک و وێنەیەکی هاوچەرخ دەگێڕدرێتەوە لە چوارچێوەی ژانرای فیلم نوار.لانە دیار؛ یەکەم کچە سینەماتۆگرافەر لە هەرێمی کوردستان و عێراق، کەناڵ٨، لە ڕۆژی 12.10.2023 بڵاوکراوەتەوە.

 چیڕۆک 
تابلێتێکی داستانی گلگامێش کە دێرینترین و گرنگترین بەرهەمی ئەدەبییە لە مۆزەخانەیەک دەدزرێت. پاسەوانی مۆزەخانەکە، گۆڤان، پەیمان دەدات کە هەرچی پێویست بێت بیکات بۆ گەڕانەوەی تابلێتەکە بۆ مۆزەخانەکە و ڕزگارکردنی لە دەست کۆمەڵێک قاچاخچی پێش ئەوەی ببرێتە دەرەوەی وڵات. لە ماوەی گەڕانیدا بۆ دۆزینەوەی تابلێتەکە، گۆڤان ئاشنای گروپێکی نهێنی ئۆکۆڵت دەبێت. 

 کاست 

 بەرزان یونس (گۆڤان/گێلگامێش)
 گۆران دڵشاد (ئاکام/ئینکیدو)
 ڕاگەش کیژان (ئەڤین/خودا ئینانا)
 یاسین عومەر (حاجی هازۆ/هومبابا)
 تەها محەممەد (باوکی ئەڤین/خودا ئێنلیل)
 شادمان عەزیز (شوفێری بارهەڵگر/ئوتناپیشتم)

 بەرھەمھێنان 
کاری وێنەگرتنی فیلمەکە لە ماوەی ٣٣ ڕۆژدا کراوە لە لۆکەیشن لە شاری سلێمانی و ستافێکی حەوت کەسی بەشداری پرۆسەی وێنەگرتن بوون بە بوجەی نۆ هەزار دۆلار.  چەندان لە دیمەنەکانی فیلمەکە وێنەیان گیراوە لە ناو مۆزەخانەی سلێمانی. تابلێتی پێنجەمی تازە دۆزراوی داستانی گلگامێش کە لە مۆزەخانەکەدا هەڵگیراوە، لە فیلمەکەدا دەردەکەوێت. 

 بڵاوکردنەوە 
ڕۆژی ٢٢ی ئابی ٢٠٢٣ پۆستەری فیلمەکە بڵاوکرایەوە. لە ئەیلوولی ٢٠٢٣ ترایلەری فیلمەکە بڵاوکرایەوە، سەرەتا بڕیار بوو کە فیلمەکە لە پاییزی ئەو ساڵە بڵاوبکرێتەوە، بەڵام دواتر لە ١ی شووباتی ٢٠٢٤ لە سینەما هەولێر لە هەولێر و سینەما سالم لە سلێمانی نمایشکرا.

 پێشانگا 

 سەرچاوەکان 

 بەستەری دەرەکی 
 گلگامێش لە کوێیە؟ لە بنکە دراوەی ئینتەرنێتیی فیلمەکان

پۆل:فیلمە کوردییەکان
پۆل:فیلمەکان بە زمانی کوردی
پۆل:فیلمەکانی ٢٠٢٤
پۆل:فیلمە تاوانکارییەکان
پۆل:فیلمە ئەمریکییەکان
پۆل:فیلمی نوار
پۆل:فیلمەکانی تایبەت بە دزیی دەیەی ٢٠٢٠
پۆل:فیلمەکان کە لە عێراق دانراون
پۆل:ئەو فیلمانەی لە کوردستان داندراون
پۆل:فیلمەکانی جەنگی عێراق